লাপ্তেভ সাগর
লাপ্তেভ সাগর (রুশ: мо́ре Ла́птевых) উত্তর মহাসাগরের একটি প্রান্তীয় সাগর। এটি রাশিয়ার সাইবেরিয়ার উত্তর উপকূলে অবস্থিত। এর পশ্চিমে তাইমির উপদ্বীপ ও সেভেরনায়া জেমলিয়া দ্বীপপুঞ্জ এবং পূর্বে নতুন সাইবেরীয় দ্বীপপুঞ্জ। বছরের বেশির ভাগ সময় ধরে সাগরটি জমে থাকে। লেনা নদীর মোহনায় অবস্থিত তিকসি সাগরটির প্রধান বন্দর। ১৮শ শতকের দুই জ্ঞাতিভাই খারিতোন ও দমিত্রি লাপ্তেভ এই সাগরের তীরে অভিযান চালান ও এর মানচিত্র অঙ্কন করেন। তাদের নামেই এই সাগরের নামকরণ করা হয়েছে।